**Projektas**



**KĖDAINIŲ RAJONO SAVIVALDYBĖS TARYBA**

**SPRENDIMAS**

**DĖL VIETOS PROJEKTO ,,TISKŪNŲ BENDRUOMENĖS SOCIALINIŲ PASLAUGŲ IR VERSLO CENTRAS“ DALINIO FINANSAVIMO**

2020 m. vasario 18 d. Nr. SP-38

Kėdainiai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Vietos plėtros strategijų, įgyvendinamų bendruomenių inicijuotos vietos plėtros būdu, atrankos taisyklių, patvirtintų Lietuvos Respublikos žemės ūkio ministro 2015 m. gegužės 4 d. įsakymu Nr. 3D-343 „Dėl Vietos plėtros strategijų, įgyvendinamų bendruomenių inicijuotos vietos plėtros būdu, atrankos taisyklių patvirtinimo“, 27.1.3.3 papunkčiu, Vietos projektų, įgyvendinamų bendruomenių inicijuotos vietos plėtros būdu, administravimo taisyklių, patvirtintų Lietuvos Respublikos žemės ūkio ministro 2016 m. rugsėjo 21 d. įsakymu Nr. 3D˗544 „Dėl Vietos projektų, įgyvendinamų bendruomenių inicijuotos vietos plėtros būdu, administravimo taisyklių patvirtinimo“, 28.12 ir 31.1 papunkčiais, vietos plėtros strategija „Kėdainių rajono vietos veiklos grupės teritorijos vietos plėtros strategija 2015˗2023 m.“, įgyvendinama pagal Lietuvos kaimo plėtros 2014˗2020 metų programos priemonę „LEADER programa“ (kaimo vietovių VPS), Kėdainių rajono savivaldybės 2020˗2022 metų strateginiu veiklos planu, patvirtintu Kėdainių rajono savivaldybės tarybos 2019 m. gruodžio 20 d. sprendimu Nr. TS-270 „Dėl Kėdainių rajono savivaldybės 2020˗2022 metų strateginio veiklos plano tvirtinimo“ ir atsižvelgdama į Tiskūnų bendruomenės centro 2019 m. gruodžio 27 d. raštą Nr. 19/12/27 „Dėl prisidėjimo prie vietos projekto“, Kėdainių rajono savivaldybės taryba n u s p r e n d ž i a:

1. Pritarti Tiskūnų bendruomenės centro vietos projektui „Tiskūnų bendruomenės socialinių paslaugų ir verslo centras“, vykdomam pagal vietos plėtros strategijos „Kėdainių rajono vietos veiklos grupės teritorijos vietos plėtros strategija 2015˗2023 m.“ priemonę ,,NVO socialinio verslo kūrimas ir plėtra (kai socialinio verslo iniciatorius – NVO)“ (kodas LEADER˗19.2˗SAVA˗1) ir skirti iš Kėdainių rajono savivaldybės biudžeto 5 procentus visų tinkamų finansuoti vietos projekto išlaidų.

2. Apmokėti iš Kėdainių rajono savivaldybės biudžeto netinkamas finansuoti, tačiau vietos projektui įgyvendinti būtinas pridėtinės vertės mokesčio išlaidas.

Šis sprendimas per vieną mėnesį nuo sprendimo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administraciniam teismui bet kuriuose šio teismo rūmuose.

Savivaldybės meras

Audronė Stadalnykienė Arūnas Kacevičius Jolanta Sakavičienė

2020-02- 2020-02- 2020-02-

Evaldas Vaicekavičius

2020-02-

Forma patvirtinta Kėdainių rajono

Savivaldybės mero 2014 m. sausio 20 d.

potvarkiu Nr. MP1-2

Kėdainių rajono savivaldybės tarybai

**AIŠKINAMASIS RAŠTAS**

**DĖL VIETOS PROJEKTO ,,TISKŪNŲ BENDRUOMENĖS SOCIALINIŲ PASLAUGŲ IR VERSLO CENTRAS“ DALINIO FINANSAVIMO**

2020 m. vasario 11 d.

Kėdainiai

**Parengto sprendimo projekto tikslai:**

Pritarti Tiskūnų bendruomenės centro vietos projektui „Tiskūnų bendruomenės socialinių paslaugų ir verslo centras“, vykdomam pagal vietos plėtros strategijos „Kėdainių rajono vietos veiklos grupės teritorijos vietos plėtros strategija 2015˗2023 m.“ priemonę ,,NVO socialinio verslo kūrimas ir plėtra (kai socialinio verslo iniciatorius – NVO)“ (kodas LEADER˗19.2˗SAVA˗1) ir skirti iš Kėdainių rajono savivaldybės biudžeto 5 procentus visų tinkamų finansuoti vietos projekto išlaidų. Apmokėti iš Kėdainių rajono savivaldybės biudžeto netinkamas finansuoti, tačiau vietos projektui įgyvendinti būtinas pridėtinės vertės mokesčio išlaidas.

**Sprendimo projekto esmė**, **rengimo priežastys ir motyvai:**

Tiskūnų bendruomenės centro vietos projektas „Tiskūnų bendruomenės socialinių paslaugų ir verslo centras“ (toliau – vietos projektas) atitinka vietos plėtros strategijos „Kėdainių rajono vietos veiklos grupės teritorijos vietos plėtros strategijos 2015˗2023 m.“, įgyvendinamos pagal Lietuvos kaimo plėtros 2014˗2020 metų programos priemonę „LEADER programa“ (kaimo vietovių VPS), priemonę ,,NVO socialinio verslo kūrimas ir plėtra (kai socialinio verslo iniciatorius – NVO)“ (kodas LEADER-19.2-SAVA-1), Kėdainių rajono savivaldybės 2020˗2022 metų strateginį veiklos planą, patvirtintą Kėdainių rajono savivaldybės tarybos 2019 m. gruodžio 20 d. sprendimu Nr. TS-270 „Dėl Kėdainių rajono savivaldybės 2020˗2022 metų strateginio veiklos plano tvirtinimo“.

Vadovaujantis Vietos plėtros strategijų, įgyvendinamų bendruomenių inicijuotos vietos plėtros būdu, atrankos taisyklių, patvirtintų Lietuvos Respublikos žemės ūkio ministro 2015 m. gegužės 4 d. įsakymu Nr. 3D-343 „Dėl Vietos plėtros strategijų, įgyvendinamų bendruomenių inicijuotos vietos plėtros būdu, atrankos taisyklių patvirtinimo“, 27.1.3.3 papunkčiu, didžiausia paramos vietos projektui įgyvendinti dalis gali būti 95 procentai visų tinkamų finansuoti vietos projekto išlaidų. Vadovaujantis Vietos projektų, įgyvendinamų bendruomenių inicijuotos vietos plėtros būdu, administravimo taisyklių, patvirtintų Lietuvos Respublikos žemės ūkio ministro 2016 m. rugsėjo 21 d. įsakymu Nr. 3D-544 „Dėl Vietos projektų, įgyvendinamų bendruomenių inicijuotos vietos plėtros būdu, administravimo taisyklių patvirtinimo“, 28.12 papunkčiu PVM yra laikomas netinkamomis finansuoti iš paramos lėšų išlaidomis. Atsižvelgiant į minėtų dokumentų reikalavimus ir siekiant gauti paramą vietos projekto įgyvendinimui, Tiskūnų bendruomenės centras prašo Kėdainių rajono savivaldybės skirti dalinį finansavimą vietos projektui „Tiskūnų bendruomenės socialinių paslaugų ir verslo centras“ vykdyti: skirti 5 procentus visų tinkamų finansuoti vietos projekto išlaidų ir apmokėti netinkamas finansuoti, tačiau vietos projektui įgyvendinti būtinas pridėtinės vertės mokesčio (taikant 21 procento tarifą) išlaidas.

**Lėšų poreikis (jeigu sprendimui įgyvendinti reikalingos lėšos):**

Vietos projekto „Tiskūnų bendruomenės socialinių paslaugų ir verslo centras“ bendra vertė be PVM yra 82 3000 Eur (iš jų: 78 185 Eur – Europos Sąjungos struktūrinių fondų ir Lietuvos valstybės biudžeto lėšos (tai sudaro 95 proc. viso projekto vertės), 4 115 Eur – Kėdainių rajono savivaldybės biudžeto lėšos (tai sudaro 5 procentus viso projekto vertės), netinkamos finansuoti, tačiau vietos projektui įgyvendinti būtinos pridėtinės vertės mokesčio (taikant 21 procento tarifą) išlaidos ˗ 16 233 Eur. Bendra Kėdainių rajono savivaldybės biudžeto lėšų suma vietos projektui – 20 348 Eur.

Priemonė „Finansuoti Kėdainių rajono vietos veiklos grupės teritorijos vietos plėtros 2015˗2023 m. strategijos įgyvendinimą“ yra įtraukta į Kėdainių rajono savivaldybės 2020˗2022 metų strateginį veiklos planą, patvirtintą Kėdainių rajono savivaldybės tarybos 2019 m. gruodžio 20 d. sprendimu Nr. TS-270 „Dėl Kėdainių rajono savivaldybės 2020˗2022 metų strateginio veiklos plano tvirtinimo“ (05 programos *Kultūros veiklos plėtr*a 05.03.01 priemonė).Minėtos priemonės įgyvendinimui lėšos yra numatytos Kėdainių rajono savivaldybės 2020 metų biudžete.

**Laukiami rezultatai:**

Pritarus sprendimo projektui, bus sudaryta galimybė Tiskūnų bendruomenės centrui gauti finansavimą ir įgyvendinti vietos projektą „Tiskūnų bendruomenės socialinių paslaugų ir verslo centras“, kurio metu bus atlikta pastato, esančio adresu: Saulutės g. 1, Tiskūnų k., Kėdainių r. sav., rekonstrukcija, pritaikant patalpas bendruomeniniam verslui vykdyti, vietos bendruomenės socialinių poreikių tenkinimui. Sutvarkytose patalpose įsikurs senjorų dienos centras, kirpykla, skalbykla ir pirtis, taip pat bus įrengta erdvė kultūriniams renginiams organizuoti. Į sutvarkytas patalpas bus perkeltas Kėdainių rajono savivaldybės Mikalojaus Daukšos viešosios bibliotekos Tiskūnų filialas.

**Kiti reikalingi paaiškinimai. -**

**Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  |  |
| *Finansams* |  |  |
| *Socialinei aplinkai* |  |  |
| *Viešajam administravimui* |  |  |
| *Teisinei sistemai* |  |  |
| *Kriminogeninei situacijai* |  |  |
| *Aplinkai* |  |  |
| *Administracinei naštai* |  |  |
| *Regiono plėtrai* |  |  |
| *Kitoms sritims, asmenims ar jų grupėms* |  |  |

**\*** Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Administracijos vyr. specialistė

(nevyriausybinių organizacijų koordinatorė) Audronė Stadalnykienė